b'\n_START_ARTICLE_\nPauliina Syrj\xc3\xa4l\xc3\xa4\n_START_PARAGRAPH_\nPauliina Syrj\xc3\xa4l\xc3\xa4 (s. 1976 Kiuruvesi) on suomalainen kansanmuusikko ja kanteleensoittaja. H\xc3\xa4n valmistui musiikin maisteriksi Sibelius-Akatemian kansanmusiikin osastolta vuonna 2003. H\xc3\xa4nen sooloalbuminsa Monet n\xc3\xa4v\xc3\xb6t ilmestyi vuonna 2005, ja sen seuraaja Lunkula julkiastiin kes\xc3\xa4ll\xc3\xa4 2016 Kansanmusiikki-instituutin kautta. Syrj\xc3\xa4l\xc3\xa4 on erikoistunut perinteisesti puutikulla soitetun Jooseppi Pohjolan kanteleen soittamiseen ja luonut v\xc3\xa4lill\xc3\xa4 l\xc3\xa4hes kadonneen tikulla soittamisen uuden koulukunnan 2000-luvulla. _NEWLINE_Syrj\xc3\xa4l\xc3\xa4 on k\xc3\xa4ytt\xc3\xa4nyt kanteleen soitossa apuv\xc3\xa4linein\xc3\xa4\xc3\xa4n tikun ohella my\xc3\xb6s muiden muassa neulepuikkoa, virkkuukoukkua ja pensseli\xc3\xa4. H\xc3\xa4n on v\xc3\xa4lill\xc3\xa4 k\xc3\xa4ytt\xc3\xa4nyt kanteletta ly\xc3\xb6m\xc3\xa4soittimen tavoin. H\xc3\xa4n on soolouransa ohella toiminut duoissa Ilona Korhosen ja Laima Jansonen kanssa. H\xc3\xa4n on soittanut my\xc3\xb6s Sytyke-kanteleorkesterissa. Syrj\xc3\xa4l\xc3\xa4 on esiintynyt kansainv\xc3\xa4lisesti Pohjois-Amerikassa, Japanissa ja Vietnamissa asti._NEWLINE_Syrj\xc3\xa4l\xc3\xa4 on Sibelius-Akatemian lehtori. My\xc3\xb6s h\xc3\xa4nen isois\xc3\xa4ns\xc3\xa4 oli kanteleensoittaja.'